EkBass/fiwiki-20250220-pages-articles huggingface dataset:
Věra Chytilová

Věra Chytilová (2. helmikuuta 1929 Ostrava – 12. maaliskuuta 2014 Praha) oli tšekkiläinen elokuvaohjaaja, joka tunnetaan 1960-luvun tšekkoslovakialaisen elokuvan uuden aallon kokeellisimpana ohjaajana.Bergan 2014Pendergast, Tom & Pendergast, Sara 2000 Chytilován 1960-luvun elokuvat ovat täynnä mustaa huumoria, absurdeja tapahtumia ja feminististä kulutuskulttuurin kritiikkiä. Chytilová on Tšekin elokuvahistorian selvästi tunnetuin naiselokuvaohjaaja.Gray 2016 == Elämä ja ura == Chytilová oli alun perin koulutukseltaan arkkitehti. Monen uuden aallon kärkinimen tavoin hän opiskeli Prahan elokuvakoulussa FAMUssa Otakar Vávran oppilaana. Hänen ensimmäinen pitkä elokuvansa oli Jostakin muusta vuonna 1963. Perlicky na dne () (1965) oli episodielokuva, johon Chytilová ohjasi sen kokeellisimman jakson. Chytilován seuraava elokuva Tuhatkaunokit (1966) on hänen tunnetuin ohjauksensa. Elokuvassa kaksi teinityttöä tekee sarjan leikillisiä, riemukkaita ja pilkallisia kokeita todellisuudella.Hames 2009 Elokuva oli liikaa kommunistisen puolueen viranomaisille. Se kiellettiin teattereissa vuodeksi, eikä sitä saanut viedä ulkomaille.Rapold 2012 Aatamin ja Eevan tarinan uudelleen kertova Ovoce stromu rajských jíme () (1969) oli Chytilován viimeinen elokuva, joka lasketaan tšekkoslovakialaisen elokuvan uuteen aaltoon. Kun Neuvostoliiton miehitys 1968 lopetti lyhyen vapauden aikakauden monet uuden aallon kärkinimistä jättivät maan. Chytilová jäi kotimaahansa, kieltäytyi tekemästä kompromisseja ja kärsi vuosia työtilaisuuksien puutteesta. Hänen myöhemmät elokuvansa ovat selvästi varhaisia elokuvia realistisempia. Elokuvien sisältö oli silti yhtä kokeellista kuin aiemmin. == Perintö ja arvostus == Chytilová on tšekkoslovakialaisen elokuvan uuden aallon ja koko maailman elokuvahistorian radikaaleimpia kokeilijoita. Hän on myös Tšekin elokuvahistorian selvästi tunnetuin naiselokuvaohjaaja. Vaikka Chytilován elokuvat eivät ole muodollisen ja sisällöllisen kokeellisuutensa vuoksi uuden aallon tunnetuimpia teoksia tai oman aikansa yleisömenestyksiä, niitä on tutkittu ja niistä on kirjoitettu paljon, erityisesti feministisestä näkökulmasta. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Tuhatkaunokit kaikkien aikojen sadan parhaan komedian listalle. == Valikoitu filmografia == *Jostakin muusta () (1963) *Perlicky na dne () (1965) *Tuhatkaunokit () (1966) *Ovoce stromu rajských jíme () (1970) *Omenaleikki () (1976) == Lähteet == === Kirjallisuus === * * === Verkkosivut === * * * === Viitteet === == Aiheesta muualla == * Jasmina Blaževič: Cesta (Journey). Dokumentaarinen henkilökuva vuodelta 2004 ohjaaja Věra Chytilovásta. (Dokumenttielokuva sisältyy lisämateriaalina Second Run DVD -julkaisuun Daises (Sedmikrásky), 2009). Luokka:Tšekkiläiset elokuvaohjaajat Luokka:Vuonna 1929 syntyneet Luokka:Vuonna 2014 kuolleet
Antwerpenin kaupungintalo

Antwerpenin kaupungintalo () on belgialaisen Antwerpenin kaupungin kaupungintalo Grote Markt -aukion laidalla. Kaupungintalo rakennettiin vuosien 1561 ja 1565 välillä renessanssiseen tyyliin arkkitehti Cornelis Floris de Vriendtin suunnitelmien pohjalta. Espanjalaiset polttivat rakennuksen vuonna 1576, ja se jälleenrakennettiin vuonna 1579. Sen sisätiloja uudistettiin 1800-luvun lopulla. Kaupungintaloa käytetään edelleen hallinnollisiin tarkoituksiin. == Aiheesta muualla == * Tietoa kaupungintalosta Luokka:Antwerpenin rakennukset ja rakennelmat Luokka:Belgian kaupungintalot
Olga Kotljarova

Olga Ivanovna Kotljarova (, s. 12. huhtikuuta 1976 Sverdlovsk, Neuvostoliitto) on venäläinen juoksija. Kotljarova voitti 1995 nuorten EM-kultaa 400 metrin juoksussa. Seuraavana vuonna hän voitti hopeaa samalla matkalla sisäratojen EM-kisoissa. Vuonna 1997 hän karsiutui Pariisin sisäratojen MM-kisoissa 400 metrin välierissä ajalla 53,17, mutta oli samoissa kisoissa voittamassa MM- kultaa 4 x 400 metrin viestijuoksussa. Saman vuoden Universiadeissa hän voitti kultaa 400 metrillä ja pitkässä viestissä. Euroopan cupissa hän voitti pitkän viestin ja oli kolmas 400 metrillä. Ateenan ulkoratojen MM-kisoissa hän karsiutui 400 metrin välierissä ajalla 51,03. Seuraavana vuonna hän voitti Budapestin EM-kisoissa EM-pronssia 400 metrillä ja hopeaa pitkässä viestissä. Kauden lopussa yleisurheilun maailmancupissa hän oli viides 400 metrillä ja kolmas 4 x 400 metrin viestissä. Kotljarova karsiutui Maebashin sisäratojen MM-kisoissa 1999 400 metrin välierissä, mutta oli samoissa kisoissa voittamassa MM-kultaa pitkässä viestissä. Hän voitti samana vuonna Euroopan cupissa pitkän viestin ja oli toinen 400 metrin henkilökohtaisessa kilpailussa. Sevillan MM-kisoissa hän sijoittui 400 metrillä kahdeksanneksi ajalla 50,72 ja samoissa kisoissa hän oli voittamassa MM-kultaa 4 x 400 metrin viestissä.http://www2.iaaf.org/wch99/results/data/W/4X4/Rf.html Seuraavana vuonna Sydneyn olympialaisissa hän juoksi 400 metrillä kahdeksanneksi, mutta oli mukana voittamassa pitkässä viestissä olympiapronssia.http://www2.iaaf.org/OLY00/results/data/W/4X4/Rf.html Lissabonin sisäratojen MM-kisoissa 2001 hän voitti hopeaa 400 metrin juoksussa ja kultaa viestissä.http://www2.iaaf.org/wic01/results/data/W/4X4/Rf.html Kolme vuotta myöhemmin Budapestin sisäratojen MM-kisoissa hän oli mukana voittamassa MM-kultaa 4 x 400 metrin viestissä.http://www.iaaf.org/WIC04/results/gender=W/discipline=4X4/combCode=hash/roundCode=f/index.html Myöhemmin samana vuonna hän voitti Euroopan cupissa 400 metrin juoksun ajalla 50,09. Kotljarova sijoittui IAAF:n yleisurheilufinaalissa 2005 800 metrin juoksussa neljänneksi ajalla 2.00,94. Seuraavana vuonna hän voitti matkan Venäjän sisäratojen mestaruuden ja sijoittui Moskovan sisäratojen MM-kisoissa viidenneksi. Myöhemmin samana vuonna hän voitti Göteborgin EM-kisoissa EM- kultaa ajalla 1.57,38 ja juoksi yleisurheilun maailmancupissa kolmanneksi. Osakan MM-kisoissa 2007 hän sijoittui 800 metrillä neljänneksi. Kotljarova oli mukana Venäjän viestijoukkuessa, joka teki yhä voimassa olevan sisäratojen maailmanennätyksen 4 x 400 metrin viestissä. ==Ennätykset== * 200 metrin juoksu: 23,35 (1996) * 400 metrin juoksu: 49,77 (2004) * 800 metrin juoksu: 1.57,24 (2006) ==Lähteet== Luokka:Venäläiset pikajuoksijat Luokka:Venäläiset keskimatkojen juoksijat Luokka:Venäläiset olympiamitalistit Luokka:Vuonna 1976 syntyneet Luokka:Elävät henkilöt
M/S Kilmore

M/S Kilmore () on Kiinan hallituksen omistama ro-ro-rahtialus. Alus on rakennettu vuonna 1977 Ulsanissa, Etelä-Koreassa ja alun perin sen nimi oli Norsky. Kuollutta painoa Kilmorella on 7 820 tonnia. Alus on rekisteröity Bulgarian lipun alle ja sen kotisatama on Varna. Aluksen jääluokitus on 1A eli se pystyy useimmissa jääolosuhteissa kulkemaan yksin. Kilmoren sisaralukset ovat M/S Stena Transfer, M/S Tor Baltica, M/S Stena Partner, M/S Atlantic Freighter, M/S Finnforest, M/S Stena Transporter, M/S Diplomat, M/S Global Carrier, M/S Global Freighter sekä jo uponnut M/S Finnbirch. == Käyttöhistoria == 30\. marraskuuta 1977 alus luovutettiin Stena Container Linen omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tuolloin aluksen nimi oli Norsky. Samana päivänä North Sea Ferries vuokrasi laivan itämerenliikenteeseensä. Vuonna 1980 laiva sai uuden nimen: Stena Shipper. Saman vuoden aikana Merzario Line vuokrasi aluksen ja kastoi sen Merzario Ioniaksi. Seuraavana vuonna Entermar Shipping Co SA vuokrasi aluksen ja jälleen nimi vaihtui; uusi nimi oli Constellation Enterprise. Vuonna 1986 Stena Challenger Ltd. osti aluksen ja liputti sen Bahaman lipun alle. Kotisatamaksi tuli maan pääkaupunki Nassau. Myös aluksen nimi vaihtui samalla; uusi nimi oli Stena Shipper. Uudelleenkastamisen jälkeen Stena Shipper aloitti liikennöinnin Travemünden ja Göteborgin välillä. Kesäkuussa 1987 ruotsalainen Nordström & Thulin -varustamo osti Stena Shipperin ja rekisteröi sen Ruotsin alusrekisteriin kotisatamanaan Tukholma. Aluksen luovutus tapahtui kuitenkin vasta syyskuussa. Syyskuun alussa alus meni Blohm + Vossin telakalle Hampuriin Saksaan kunnostettavaksi. Samalla se sai uuden nimen: N+T 700. 25\. joulukuuta 1987 laivan nimi muuttui jälleen; uusi nimi oli Graip. Myös kotisatama muuttui Visbyksi. Vuoden 1988 alussa Graip aloitti Gotlandslinjenin liikenteessä, välillä Visby–Oskarshamn (kesällä reitti oli Oskarshamn–Visby–Nynäshamn). Joulukuussa 1988 laivan ollessa tulossa Oskarshamniin, ajoi alus poijun päälle. Tästä seurasi yhden potkurin vahingoittuminen. Onnettomuuden jälkeen Graip meni kunnostettavaksi Cityvarvet -nimiselle telakalle Göteborgiin. === Kiinan hallituksen omistukseen === Maaliskuussa 1998 Kiinan hallitus osti laivan ja rekisteröi sen Kiinan lipun alle. Kotisatamaksi tuli Shanghai. Samalla alus sai uuden nimen: Chong Ming Dao. Pian tämän jälkeen alus aloitti liikennöinnin Hongkongin ja Kiinan välillä. Vuonna 2006 Chong Ming Dao muutettiin ro-ro-alukseksi Shanghaissa. Elokuussa 2006 Celtic Ferries vuokrasi aluksen. Samalla alus sai nykyisen nimensä ja se rekisteröitiin Bulgarian lipun alle. Kotisatamaksi tuli Mustanmeren rannalla sijaitseva Varna. Toukokuun lopulla 2007 TransRussiaExpress vuokrasi Kilmoren sen reitille Sassnitz–Lyypekki–Pietari. Vuoden 2007 lopulla vuokrasopimus päättyi ja alus lähti Las Palmasiin. Lokakuussa 2008 alus aikarahdattiin Logitec Linesin liikenteeseen linjalle Castellón de la Plana–Marina di Carrara. Espanjan viranomaiset asettivat aluksen käyttökieltoon 17. marraskuussa 2008. == Lähteet == == Aiheesta muualla == *Fakta om Fartyg – M/S Norsky Luokka:Rahtilaivat
Onze-Lieve-Vrouwekathedraal

Onze-Lieve-Vrouwekathedraal on katedraali belgialaisessa Antwerpenin kaupungissa. Se on roomalais-katolisen Antwerpenin hiippakunnan pääkirkko. Katedraali kuuluu brabantilaisen rakennustaiteen parhaimmistoon. Sen kellotorni on kuulunut vuodesta 1999 lähtien Unescon maailmanperintökohteisiin. Katedraali edustaa goottilaista arkkitehtuuria. Sen rakennustyöt käynnistettiin vuonna 1352 ja ne saatiin päätökseen vuonna 1521. Suunnitteluista viidestä tornista vain yksi toteutettiin ja rakennettiin. Kirkon suunnittelijoina toimivat Jan Appelmans ja tämän poika, Pieter Appelmans. Kirkosta tuli katedraali, kun Antwerpenin hiippakunta perustettiin vuonna 1559. Onze-Lieve-Vrouwekathedraalin 123 metrin korkeuteen yltävä kirkontorni on Benelux-maiden korkein goottilainen torni. Katedraalissa on myös huomattava kokoelma barokkiajan taidemaalarin Peter Paul Rubensin töitä. == Lähteet == == Aiheesta muualla == * Viralliset sivut Luokka:Antwerpenin rakennukset ja rakennelmat Luokka:Belgian kirkot Luokka:Katedraalit Luokka:Kivikirkot
Niko Kalliojärvi

Niko Kalliojärvi (s. 3. toukokuuta) on suomalainen kitaristi ja laulaja, joka tunnetaan pääasiassa metalliyhtye Amoralin pitkäaikaisena vokalistina vuosina 2002–2008. Kalliojärvi erosi yhtyeestä vuonna 2008 motivaation puutteen vuoksi, mutta palasi takaisin huhtikuussa 2015 kitaristi-laulajan ominaisuudessa. http://www.inferno.fi/uutiset/niko-kalliojarvi-palasi- amoraliin/ Poisollessaan hän toimi kitaristi-laulajana death metal yhtye Lithuriassa, laulajana melodisessa death-metal yhtye Tracedawnissa (jonka akustisella Arabian Nights EP:llä kuullaan ensi kertaa hänen puhdasta lauluaan) sekä perusti espoolaisen modernia metallia soittavan yhtyeen nimeltä Humavoid.http://www.facebook.com/humavoid Niko tutustui Amoralin kitaristi Silver Otsiin käydessä tämän kanssa samaa lukiota. Otsin kautta Kalliojärvi tutustui myös Ben Varoniin ja Juhana Karlsoniin, jotka alkoivat kiinnostua Nikon äänestä kuullessaan hänen laulavan Panteraa eräissä juhlissa.http://www.amoralweb.com/niko.htm Kalliojärvi esiintyi Amoralissa ensimmäisen kerran vuonna 2002, kun yhtyeen silloinen laulaja, Matti Pitkänen, ei päässyt tulemaan keikalle ja Kalliojärvi pyydettiin tämän sijaiseksi.http://www.amoralweb.com/band.htm Kalliojärvi valmistui Pop&jazz; konservatoriosta 2015 pääinstrumenttinaan kitara. == Diskografia == === Amoral === * Wound Creations (2004) * Decrowning (2005) * Reptile Ride (2007) * In Sequence (2016) === Lithuria === * Pimps Of The Living Dead (2010) === Tracedawn === * Lizard Dusk (2011) * Arabian Nights (EP, 2012) === Humavoid === * Faster Forward (2014) * Glass (EP, 2015) * Coma Horizon (single, 2016) == Lähteet == Luokka:Suomalaiset metallimusiikin laulajat Luokka:Suomalaiset metallimusiikin sanoittajat Luokka:Elävät henkilöt
Diego Tristán

Diego Tristán Herrera (s. 5. tammikuuta 1976 La Algaba, Sevillan maakunta, Espanja) on entinen espanjalainen jalkapalloilija, pelipaikaltaan hyökkääjä. ==Ura== Tristán on edustanut kotimaassaan Real Betisiä, Mallorcaa ja Deportivoa. Hän oli kaudella 2001–2002 Espanjan pääsarjan Primera Divisiónin paras maalintekijä (Pichichi) 21 maalillaan. Kaudella 2006–2007 Tristán palasi takaisin Mallorcaan, mutta ei onnistunut tekemään maaliakaan 13 ottelussa. Kesällä 2007 hän siirtyi Italiaan Serie A:han Livornoon. Ensimmäisen kausi meni kuitenkin molemmilta heikosti, kun Tristán onnistui maalinteossa vain kerran AS Romaa vastaan ja Livorno jäi Serie A:ssa viimeiseksi. Kauden päätteeksi Tristán oli muutaman kuukauden ilman seuraa, kunnes hän sai allekirjoitettua sopimuksen englantilaisseuran West Ham Unitedin kanssa 14. lokakuuta 2008. ===Maajoukkueura=== Tristán on pelannut myös Espanjan maajoukkueessa. Debyyttinsä hän teki 2. kesäkuuta 2001 Oviedossa pelatussa ottelussa Bosnia-Hertsegovinaa vastaan. Hän kuului Espanjan joukkueeseen vuoden 2002 MM-kilpailuissa. Espanjaa Tristán on edustanut yhteensä 15 kertaa ja tehnyt peleissä 4 maalia. == Lähteet == == Aiheesta muualla == * Diego Tristánin esittely West Hamin sivustolla * Diego Tristánin esittely Livornon sivustolla * Diego Tristan profile at cadistas1910.com * Diego Tristánin tilastot Espanjan maajoukkueessa Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Bombay Calling – Live in India 1995

Bombay Calling - Live in India 1995 on Deep Purplen live-DVD joka on taltioitu Andheri Sports Complexissa Bombayssa Intiassa vuonna 1995. == Kappaleet == #Introduction #Fireball #Maybe I'm a Leo #Black Night #The Battle Rages on #Woman from Tokyo #Purpendicular Waltz #When a Blind Man Cries #Perfect Strangers #Pictures of Home #Child in Time #Anya #Space Trucking #Steve Morse (Guitar Solo) #Lazy (Including Ian Paice Drum Solo) #Speed King #Highway Star #Smoke on the Water == Kokoonpano == * Ian Gillan – laulu, lyömäsoittimet * Roger Glover – basso * Jon Lord – urut, kosketinsoittimet * Steve Morse – kitara * Ian Paice – rummut Luokka:Deep Purplen videot Luokka:Deep Purplen konserttitallenteet Luokka:Vuoden 2000 konserttitallenteet Luokka:Konserttielokuvat
Around the World 1995–1999

Around the World 1995–1999 on Deep Purplen DVD, jolla on live-esiintymisiä vuosilta 1995-1999. == Kappaleet == == Kokoonpano == * Ian Gillan – laulu, lyömäsoittimet * Roger Glover – bassokitara * Jon Lord – urut, kosketinsoittimet * Steve Morse – kitara * Ian Paice – rummut Luokka:Deep Purplen videot
Jennifer Oeser

Jennifer Oeser (s. 29. marraskuuta 1983) on saksalainen seitsenottelija. Kingstonin alle 20-vuotiaiden MM-kisoissa 2002 Oeser sijoittui seitsenottelussa kahdeksanneksi tuloksella 5405. Seuraavana vuonna hän voitti alle 23-vuotiaiden EM-kultaa ja 2004 alle 23-vuotiaiden Saksan-mestaruuden. Vuonna 2006 hän voitti Saksan-mestaruuden ja samana vuonna Göteborgin EM- kisoissa hän sijoittui neljänneksi ennätystuloksellaan 6376.http://www.goteborg.com/22605.epibrw , s. 99 Osakan MM-kisoissa 2007 Oeser oli seitsemäs tuloksella 6378 ja Pekingin olympialaisissa 2008 yhdestoista tuloksella 6360. Berliinin MM-kilpailuissa 2009 hän sijoittui hopealle ennätyspisteillään 6493. Ottelun viimeisessä lajissa 800 metrin juoksussa hän kaatui hieman ennen ensimmäisen kierroksen täyttymistä, mutta nousi ylös ja juoksi maaliin ajassa 2.14,34 ja varmisti hopeamitalin. Hän voitti kolmanneksi sijoittuneen Kamila Chudzikin 22 pisteellä. Barcelonan EM- kilpailuissa 2010 Oeser sijoittui kolmanneksi ennätyspisteillään 6683.Barcelona 2010 – Seitsenottelun tulokset European Athletics Daegun MM- kilpailuissa 2011 hän sijoittui alun perin kolmanneksi tuloksella 6572 pistettä, mutta nousi Tatjana Tšernovan dopinghylkäyksen jälkeen hopeasijalle. Pekingin MM-kisoissa 2015 Oeser oli kymmenes ja Rio de Janeiron olympialaisissa yhdeksäs. ==Henkilökohtaiset ennätykset== :Lähde: IAAF ;Ulkoradat * 200 metrin juoksu: 23,95 (2011) * 800 metrin juoksu: 2.09,83 (2004) * 100 metrin aitajuoksu: 13,14 (2011) * Korkeushyppy: 186 (2006, 2016) * Pituushyppy: 668 (2010) * Kuulantyöntö: 14,29 (2009) * Keihäänheitto: 51,30 (2011) * Seitsenottelu: 6683 (2010) ;Sisäradat * 60 metrin aitajuoksu: 8,56 (2009) * 800 metrin juoksu: 2.20,04 (2009) * Korkeushyppy: 181 (2009) * Pituushyppy: 605 (2011) * Kuulantyöntö: 13,68 (2009) * Viisiottelu: 4423 (2009) ==Lähteet== Luokka:Saksalaiset yleisurheilun moniottelijat Luokka:Vuonna 1983 syntyneet Luokka:Elävät henkilöt
Azeglio Vicini

Azeglio Vicini (20. maaliskuuta 1933 Cesena, Italia – 30. tammikuuta 2018 Brescia, Italia) oli italialainen jalkapalloilija ja jalkapallovalmentaja. Vicini toimi Italian maajoukkueen päävalmentajana vuosina 1986–1991. Hän johdatti Italian pronssille vuoden 1990 MM-kotikisoissa. ==Lähteet== Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1933 syntyneet Luokka:Vuonna 2018 kuolleet
Noel Fielding

Noel Fielding (s. 21. toukokuuta 1973 Westminster, Lontoo) on englantilainen näyttelijä ja stand up -koomikko, joka tunnetaan parhaiten The Mighty Boosh -komediasarjan Vince Noirina. Fieldingin toiseksi tunnetuin rooli on luultavasti IT-porukan punaisen oven takana asusteleva gootti, Richmond Avenal. == Filmografia == TV-sarjat ja elokuvat * Unnatural Acts (1998) – Monta eri hahmoa * The Mighty Boosh Live (1998) – Vince Noir * Plunkett & Macleane (1999) – Brothel Gent * Arctic Boosh Live (1999) – Vince Noir * Sweet (film) (2000) – Pete Sweet * Autoboosh Live (2000) – Vince Noir * Surrealissimo: The Trial of Salvador Dali (2002) – Bauer * The Mighty Boosh (2004–2007) – Vince Noir * Garth Marenghi's Darkplace (2004) – Monkey Man * AD/BC: A Rock Opera (2004) – Shepherd * Nathan Barley (2005) – Jones * IT- porukka (2006–2007) – Richmond Avenal * The Mighty Boosh Live (2006) – Vince Noir TV-esiintymiset omana itsenään * Gas (1997) * Comedy Café (1999) ** Episode 1x07 * The Big Schmooze ** Episode 1x04 (2000) * Brain Candy (2002) * Melbourne International Comedy Festival Gala (2003) * British Comedy Awards 2004 (2004) * 28 Acts in 28 Minutes (2005) * BBC Breakfast ** Episode dated 26 July 2005 (2005) * Alan Partridge Presents: The Cream of British Comedy (2005) * TRL (2006) * Soccer AM (2006) * The Secret Policeman's Ball (2006) * Friday Night with Jonathan Ross ** Episode 11x10 (2006) * 1 Leicester Square (2006) * The Culture Show (2006) * British Comedy Awards 2006 (2006) * The Big Fat Quiz of the Year (2006) * Never Mind the Buzzcocks ** Episode 20x02 (2007) ** Episode 21x02 (2007) ** Episode 21x03 (2007) ** Episode 21x04 (2007) * The Charlotte Church Show ** Episode 2x02 (2007) * Comic Relief's The Big One (2007) * The Big Fat Quiz of the Year (2007) == Aiheesta muualla == * Luokka:Englantilaiset näyttelijät Luokka:Brittiläiset koomikot Luokka:Vuonna 1973 syntyneet Luokka:Elävät henkilöt
Charles Friedek

Charles Michael Friedek (s. 26. elokuuta 1971 Gießen) on saksalainen kolmiloikkaaja, lajin maailmanmestari. Friedek sijoittui vuonna 1998 toiseksi Euroopan hallimestaruuskilpailuissa Valenciassa tuloksella 17,15. Budapestin EM-kilpailuissa hän oli samana vuonna kuudes. Lisäksi hän voitti Grand Prix -finaalin ja maailmancupin. Vuonna 1999 Friedek loikki sisäratojen MM- kilpailuissa Maebashissa kultaa halliennätyksellään 17,18. Seuraavana kesänä hän voitti ulkoratojen maailmanmestaruuden Sevillassa tuloksella 17,59. Talvella 2000 Friedek voitti sisäratojen EM-kultaa Gentissä loikittuaan 17,28. Kesällä 2002 hän sijoittui hopealle Münchenin EM-kilpailuissa tuloksella 17,33. Friedek voitti Saksan mestaruuden ulkoradoilla kuusi ja sisäradoilla viisi kertaa. ==Lähteet== *Leverkusen who's who Luokka:Saksalaiset kolmiloikkaajat Luokka:Vuonna 1971 syntyneet Luokka:Elävät henkilöt
The Varangian Way

__NOTOC__ The Varangian Way on metalliyhtye Turisaksen toinen studioalbumi, joka julkaistiin 15. toukokuuta 2007. Levyn teema on viikinkien idäntie. Levyltä on myös julkaistu singlet "To Holmgard and Beyond" ja "Rasputin". Levy on teema-albumi, jonka kappaleet kuvaavat seikkailijajoukon matkaa pitkin viikinkien idäntietä kohti Miklagårdia (Konstantinopolia) ja etenevät matkaa pitkin. Tapahtumat ajoittuvat Rooman valtakunnan kultaiselle ajalle, 1000-luvun alkupuoliskolle. Albumi nousi Suomen virallisen listan sijalle 17. == Kappaleet == # # # # # # # # # # # == Levyn erikoispainos == Turisas julkaisi lokakuussa 2007 The Varangian Way-levystä kahden levyn erikoispainoksen. CD sisältää kaksi bonuskappaletta ja DVD-levy bändin livetallenteita, musiikkivideon sekä karaokeversion singlestä To Holmgard And Beyond. == Cursed Be Iron == Cursed Be Iron -kappale poikkeaa levyn muista kappaleista kahdesta syystä. Ensinnäkään se ei liity levyn Viikinkien idäntiestä kertovaan tarinaan. Viikinkimetalliin sijaan Cursed Be Ironin teema nojaa suomalaiseen kansanmusiikkiin sekä folk metalliin. Toiseksi se on levyn raidoista ainoa, jota bändin solisti Mathias Nygård ei ole sanoittanut. Kappaleen sanat ovat sen sijaan Kalevalan englanninkielisestä käännöksestä. Näyte Cursed Be Ironin sanoituksista (Kalevalan on englannin kielelle kääntänyt John Martin Crawford) Once thou wert of little value, having neither form nor beauty, neither strength nor great importance, when in form of milk thou rested, when for ages thou wert hidden in the breasts of God's three daughters, hidden in their heaving bosoms, on the borders of the cloudlets, in the blue vault of the heavens. Et sä silloin suuri ollut etkä suuri etkä pieni, et kovin koreakana etkä äijältä äkäinen, kun sa maitona makasit, rieskasena riuottelit nuoren neitosen nisissä, kasvoit immen kainalossa pitkän pilven rannan päällä,alla taivahan tasaisen. == Arvostelut == * AllMusic: AllMusic review * Desibeli.net: Desibeli.net: Levyarvio * Helsingin Sanomat: Nyt.fi: Levyarvio * Imperiumi.net: Imperiumi.net: Levyarvio * PopMatters: PopMatters: Album review * Soundi: Soundi: Levyarvio == Lähteet == == Aiheesta muualla == * The Varangian Way Discogsissa * Luokka:Vuoden 2007 albumit Luokka:Turisaksen albumit
Live at the Royal Albert Hall (Deep Purplen video)

Live at the Royal Albert Hall on taltiointi Deep Purplen Concerto for Group and Orchestra -teoksen 30-vuotisjuhlaesityksistä vuodelta 1999. Tapahtumasta on julkaistu myös CD-versio, joka sisältää enemmän kappaleita. == Kappaleet == *Pictured Within (Jon Lord) 8:38 (Jon Lord, Miller Anderson, LSO) *Wait A While (Jon Lord) 6:44 (Jon Lord, Sam Brown, LSO) *Sitting In A Dream (Roger Glover) 4:01 (Ronnie James Dio, Graham Preskett) *Love Is All (Roger Glover/Eddie Hardin) 4:40 (Ronnie James Dio, Eddie Hardin, Mickey Lee Soule) *Wring That Neck (Blackmore/Simper/Paice/Lord) 4:38 (Ian Paice, Graham Preskett, The Kick Horns) *Concerto For Group And Orchestra (Jon Lord) c.50 minutes (Deep Purple, LSO) *Ted The Mechanic (Deep Purple) 4:50 (Deep Purple, The Kick Horns) *Watching The Sky (Deep Purple) 5:38 (Deep Purple, LSO) *Sometimes I Feel Like Screaming (Deep Purple) 7:45 (Deep Purple, LSO) *Pictures Of Home (Blackmore/Gillan/Glover/Lord/Paice) 9:26 (Deep Purple, LSO) *Smoke On The Water (Blackmore/Gillan/Glover/Lord/Paice) 6:44 (mukana kaikki vierailijat) == Esiintyjät == *Ian Gillan: laulu, lyömäsoittimet *Roger Glover: basso *Jon Lord: urut, kosketinsoittimet *Steve Morse: kitara *Ian Paice: rummut *London Symphony Orchestra Paul Mannin johdolla sekä: *Ronnie James Dio: laulu *Eddie Hardin: piano *Graham Preskett: viulu *Aitch Mc Robbie: laulu *Margo Buchanan: laulu *Mario Argandona: lyömäsoittimet *Pete Brown: laulu, kitara *Sam Brown: laulu *Miller Anderson: laulu, kitara *Steve Morris: kitara *Dave La Rue: basso *Van Moraine: rummut *The Kick Horns: puhaltimet == Tuotanto == *Nauhoitus ja miksaus: Will Shapland ja Shaun Defeo, Manor Mobile Studio *Tuottaja: Deep Purple *Filmin tuottaja: Geoff Foulkes *Ohjaus: Anthony Powell *Eagle Records Luokka:Deep Purplen videot
Talavera de la Reina

Talavera de la Reina on kaupunki Toledon maakunnassa ja Kastilia-La Manchan itsehallintoalueella keskisessä Espanjassa. Kunnassa on noin 85 000 asukasta (2015),Instituto Nacional de Estadística ja se on väkiluvussa mitattuna Albaceten jälkeen koko itsehallintoalueen toiseksi suurin kunta.Instituto Nacional de Estadística (Luettu 23. syyskuuta 2007) Kaupungin lähistöllä risteää kaksi jokea, Alberche ja Tajo, joista jälkimmäinen jakaa sen kahtia. Keskellä jokea on kaksi saarta, Chamelo ja Isla Grande. Kuntaa reunustavat vuoristot, pohjoisessa Sierra de Segurilla ja etelässä Cerro Negro. Talavera de la Reinan perustivat keltit. Rooman valtakunnan aikana se tunnettiin nimellä Caesarobriga. Muslimit valtasivat Talaveran vuonna 712 ja rakensivat sinne linnoituksen ja muurin. Kastilian Alfonso VI valtasi Talavera de la Reinan takaisin vuonna 1083 ja siitä tuli tärkeä kauppakeskus. Nykyään Talavera de la Reina on hyvin eläväinen ja siellä sijaitsee muun muassa Kastilia-La Manchan yliopiston kampus. Kansainvälisesti Talavera de la Reina tunnetaan keramiikkateollisuudestaan. Kaupungin pääkirkon (Basílica de Nuestra Señora del Prado) seiniä koristavat keramiikkalaatat. == Kuvia == Talaverawalls.JPG|Kehämuuri Iglesia de Santiago el Nuevo (Talavera de la Reina).jpg|Iglesia de Santiago el Nuevo Santa María la Mayor, "La Colegial".jpg|Iglesia de Santa María la Mayor Talavera pzatrinidad.jpg|Plaza de la Trinidad Talavera de la Reina - Basilica de Nuestra Señora del Prado 23.jpg|Basílica de Nuestra Señora del Prado Talavera de la Reina - Basilica de Nuestra Señora del Prado 12.jpg|Keraamisia laattoja (azulejos), Nuestra Señora del Prado File:Talaveraworks.JPG|Arkeologisia kaivauksia File:Calle san sebastian talavera.JPG|Calle de San Sebastian Puente de Hierro - Talavera de la Reina.jpg|Puente de Hierro == Lähteet == == Aiheesta muualla == * Ayuntamiento de Talavera de la Reina Luokka:Kastilia-La Manchan kaupungit
Travertiini

Travertiini on yksi kalkkikiven (CaCO3) muoto ja eräs sedimenttikivilaji, jota käytetään rakennuskivenä. Kivityypin nimi juontaa latinan sanoista lapis tiburtinus. Nimi viittaa Tivolin kaupunkiin (antiikin Tibur), jossa on suuret travertiinilouhokset. Tunnettuja rakennuksia, jotka on tehty travertiinista ovat Colosseum, Pietarinkirkko ja Kazanin katedraali. Suomessa travertiinista on valmistettu Helsingin yliopiston Kaisa-talon kirjaston sisäänkäyntikerroksen lattia. Turussa rakennettavan Hotel Hamburger Börsin julkisivu tehdään travertiinista. Travertiini on juuri louhittuna valkoista tai harmaata, mutta ajan kuluessa se saa tummemman, kullankeltaisen tai punertavan sävyn. Travertiini on huokoista, ja siitä louhitut rakennuskivet ovat pinnaltaan epätasaisia ja karkeita, mutta travertiinia voi myös kiillottaa tai sen syvennykset voi täyttää tasoiteaineella. == Lähteet == == Aiheesta muualla == *Erikstone.com: Travertiinit *Mindat: Travertine Luokka:Sedimenttikivilajit
Ferruccio Valcareggi

Ferruccio Valcareggi (12. helmikuuta 1919 Trieste – 2. marraskuuta 2005 Firenze) oli italialainen jalkapalloilija ja jalkapallovalmentaja. Valcareggi pelasi Serie A:ssa kausina 1937–1951 ja sen jälkeen vielä kolme kautta Serie B:ssä. Valcareggi toimi Italian maajoukkueen päävalmentajana vuosina 1966–1974. Italia saavutti hänen johdollaan kultaa vuoden 1968 EM-kotikisoissa ja hopeaa vuoden 1970 MM-kisoissa. Italian sarjoissa hän valmensi muun muassa Atalantaa, Fiorentinaa, Hellas Veronaa ja Romaa. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1919 syntyneet Luokka:Vuonna 2005 kuolleet
Bong

Bong on yksi Liberian viidestätoista piirikunnasta. Se sijaitsee maan keskiosan pohjoispuolella. Bongin pinta-ala on noin 8 100 km². Vuonna 2007 piirikunnassa laskettiin asuvan 351 700 asukasta.World gazetteer Huomattava osa heistä on muslimeita. Suurimmat etniset ryhmät ovat kpellet ja mandinkat. Piirikunnan pääkaupunki on Gbarnga. Liberian sisällissodassa 1990-luvun alussa Charles Taylor piti siellä päämajaansa. Bong on taloudellisesti merkittävää aluetta: siellä on rautakaivoksia ja kumin ja kaakaon tuotantoa. Bongin piirikunnan lipun värit kuvaavat puhtautta (valkoinen) ja uuden maan aamunkoita (violetti ja oranssi)Bong county (Liberia), flagspot.net. Oikeassa yläkulmassa näkyvät työkalut kuvaavat rautakaivosta. Lipun vasemmassa yläkulmassa näkyy Liberian lippu, kuten kaikissa Liberian piirikuntien lipuissa. == Lähteet == Luokka:Liberian piirikunnat
New, Live & Rare

New, Live & Rare on Deep Purplen DVD- ja VHS-julkaisu joka sisältää yhtyeen live- ja promovideoita vuosilta 1984-2001. VHS-julkaisu on DVD-versiota lyhyempi. == Kappaleet (DVD-version mukaan) == *Perfect Strangers (promovideo 1984) *Black Night (live 1984) *Knocking At Your Back Door (promovideo 1984) *Nobody's Home (live 1985) *A Gypsy's Kiss (live 1985) *Space Truckin' (live 1985) *Bad Attitude (promovideo 1987) *Call Of The Wild (promovideo 1987) *Hush '88 (promovideo 1988) *King Of Dreams (promovideo 1990) *Love Conquers All (promovideo 1990) *Woman From Tokyo (live 1995) *The Purpendicular Waltz (live 1995) *Sometimes I Feel Like Screaming (promovideo 1996) *Speed King (live 1996) (vain DVD) *Fireball (live 1997) (vain DVD) *Bloodsucker (live 1998) *No One Came (live 1998) (vain DVD) *When A Blind Man Cries (live 1998) *Lazy (live 1998) (vain DVD) *Smoke On The Water (live 1999) *Ted The Mechanic (live 1999) *'69 (live 2000) *Fools (live 2000) *Under The Gun (promovideo 1984) (vain DVD) *Fire In The Basement (studio 1990) (vain DVD) *Fire, Ice & Dynamite (studio 1990) (vain DVD) *Hush (live 2001) (vain DVD) == Muusikot == *Jon Lord: urut, kosketinsoittimet *Ian Paice: rummut *Roger Glover: basso *Ian Gillan: laulu, lyömäsoittimet (1984-1988, 1995-...) *Ritchie Blackmore: kitara (1984-1990) *Joe Lynn Turner: laulu (1990) *Steve Morse: kitara (1995-...) == Tuotanto == *TMM/Thames Talent Luokka:Deep Purplen videot
Battle Metal

__NOTOC__ Battle Metal on Turisaksen esikoisalbumi, joka julkaistiin vuonna 26. heinäkuuta 2004. Yhtye tuli tuolloin omien sanojensa mukaan luoneeksi tyystin uuden metallin alalajin, battle metalin, jota kolme vuotta myöhemmin julkaistu The Varangian Way jalosti entisestään. Levyn ehkä tunnetuin kappale on "Battle Metal", joka on myös useilla kokoelmalevyillä. Myös "Rexi Regi Rebellis" ja "One More" kuuluvat keikkojen vakiokappaleisiin. == Kappaleet == # # # # # # # # # # # # ;Japanin bonusraidat # * # # Midnight Sunrise (Live) == Kokoonpano == * Mathias "Warlord" Nygård – laulu * Jussi Wickström – kitara, basso * Georg Laakso – kitara * Antti Ventola – kosketinsoittimet * Tuomas "Tude" Lehtonen – rummut == Arvostelut == * Imperiumi: 9/10 * Soundi: Soundi: Levyarvio == Lähteet == == Aiheesta muualla == * Battle Metal Discogsissa * Luokka:Vuoden 2004 esikoisalbumit Luokka:Turisaksen albumit
Sturmtiger

Sturmtiger, Sturmmörser Tiger tai Sturmpanzer VI, viralliselta nimikkeeltään 38cm RW61 auf Sturm(panzer)mörser TigerSturmtiger / Sturmpanzer VI Achtung Panzer. oli saksalainen toisen maailmansodan aikainen Tigerin alustalle rakennettu panssaroitu 380 millimetrin rynnäkkömörssäri. Altmärkische Kettenwerken (Alkett) valmistama vaunun prototyyppi esiteltiin Adolf Hitlerille 20. lokakuuta 1943. Kenttäkokeiden jälkeen vaunu hyväksyttiin tuotantoon toukokuussa 1944. Sturmtigeriä käytettiin ensimmäistä kertaa taistelussa 13. elokuuta 1944, jolloin sen prototyyppi osallistui menestyksellisesti Varsovan kansannousun tukahduttamiseen. Vaunujen alustana käytettiin vaurioituneina palveluskäytöstä poistettuja Tiger-panssarivaunuja. Alkettin Berlin-Spandaussa sijainnut tehdas kunnosti ja muunsi vaunujen alustat ja asensi niille Brandenburger Eisenwerken valmistaman uuden kansirakenteen ja taistelutilan. Alkujaan laivastokäyttöön tarkoitetulla, Rheinmetall-Borsigin valmistamalla 38 cm SturmMörser RW61 L/5.4 -mörssärillä aseistetun Sturmtigerin käyttötarkoitus oli tulituen antaminen jalkaväelle asutuskeskustaistelussa. Vaunun ase oli erittäin tehokas ja ampui 350 kilogramman painoisen Raketensprenggranate 4581 -tyyppisen raketin pisimmillään kuuden kilometrin etäisyydelle. Linnoitteita vastaan tarkoitettu Raketen Hohladungsgranate 4582 pystyi lävistämään 2,5 metriä teräsbetonia. Ammuksia oli kuitenkin mukana vain 14 kappaletta. Sturmtigeriä oli alun perin tarkoitus valmistaa 10 kappaletta kuukaudessa, mutta vaunun kokonaisvalmistusmäärä jäi lopulta 18 kappaleeseen. == Lähteet == == Aiheesta muualla == * Panzerworld: Panzersturmmörser / Sturmtiger * OnWar * WWII Vehicles Luokka:Rheinmetall Luokka:Saksan toisen maailmansodan panssarivaunut Luokka:Seulonnan keskeiset artikkelit
Kpellet

Kpellet eli kpèlét on Liberian suurin etninen ryhmä, joka muodostaa noin viidenneksen maan väestöstä. Kpellejä asuu myös Guinean eteläosassa, missä heitä kutsutaan joskus nimellä ”guerze” tai Liberiassa ”Ranskan kpellet”. Kpellejä on Liberiassa yli 300 000 ja Guineassa noin 100 000 (yhteensä siis 400 000). Vastasyntyneiden elinajanodote on alle 40 vuotta; 16–55 % kpelleläisistä lapsista kuolee ennen aikuisuuteen varttumista. Useimmat kpellet asuvat Bongin läänissä ja naapurialueilla Liberian keskiosassa. Alueen maasto on lähinnä sademetsää, jossa on mäkiä sekä alamailla soita ja jokia. Vuotuinen sademäärä vaihtelee 180 cm ja 300 cm välillä ja suurin osa siitä tulee toukokuun ja lokakuun välillä, eli kpellejen sadekaudella. Yleensä heinäkuussa sademäärä kuitenkin hieman pienenee; tätä ilmiötä kutsutaan Liberiassa nimellä mid-dries eli vapaasti suomennettuna ”keskikuivuudet”. Kpellejen alueen keskimääräinen alin lämpötila on 19° C ja ylin 36° C. Kpellejen peruselintarvike ja elämän keskipiste on riisi, jota kasvatetaan kaskissa. Sato korjataan kerran vuodessa, minkä jälkeen maa jätetään viljelemättömäksi vähintään seitsemäksi vuodeksi. Maniokki on toiseksi tärkein peruselintarvike. Kpellet ovat metsästäjä-keräilijöitä. Proteiineja saadaan pääasiallisesti kalasta. Noin 10–25 % kpelleistä on uskonnoltaan kristittyjä (luterilaisia) ja kourallinen muslimeja. Suurin osa kuitenkin harjoittaa alkuperäistä animistista uskontoa. Kpellet puhuvat kpellen kieltä, joka kuuluu samaan kieliryhmään kuin toisen suuren liberialaisryhmän mandinkoiden kieli. Kpellen kieli on yksitavuinen ja tonaalinen. == Lähteet == *Afrikkaseura (suomenkielisen nimen lähde) Luokka:Guinean etniset ryhmät Luokka:Liberian etniset ryhmät
Kauhajoen kaupungintalo

Kauhajoen kaupungintalo on vuonna 1983 rakennettu rakennus Kauhajoen keskustassa. Kaupungintalon suunnitteli Kauhajoen kunnan järjestämän kutsukilpailun voittaja Arkkitehtitoimisto Sipinen vuonna 1981. Rakennuksen julkisivut on valmistettu punaisesta graniitista, punatiilesta ja valkoiseksi maalatusta puusta. Talon pulpettikatot ovat tiilipintaisia. Rakennuksen bruttoala on 6 200 m² ja hyötyala 4 100 m². Tilavuus on 21 200 m³. Rakennuksessa on kolmikerroksinen keskushalli, jossa sijaitsevat kokoushuoneet, ruokala ja valtuustosali. Kaupungintalo on rakennettu 1950-luvulla rakennetun vanhan Arkkitehtitoimisto Lappi-Seppälä-Martaksen suunnitteleman kunnantalon (nykyisin Kauhajoen kansalaisopisto) viereen. == Lähteet == == Aiheesta muualla == *Arkkitehtitoimisto Sipinen Oy: Kauhajoen kaupungintalo thumb|left|250px|Kauhajoen kaupungintalon länsipääty. Luokka:Kauhajoen rakennukset ja rakennelmat Luokka:Suomen kaupungintalot Luokka:Arto Sipisen suunnittelemat rakennukset
Matt Lucas

Matthew Richard ”Matt” Lucas (s. 5. maaliskuuta 1974 Stanmore, Englanti) on englantilainen näyttelijä ja koomikko, joka on tullut suurelle yleisölle tutuksi televisio-ohjelmista Pikku-Britannia, Rock Profile ja Shooting Stars. Lucas kasvoi juutalaisessa perheessä, johon kuului hänen lisäkseen isä John, äiti Diana ja veli Howard. Hän kävi Haberdashers Asken -poikakoulua ja siirtyi sen jälkeen Bristolin yliopistoon opiskelemaan näyttelemistä pariksi vuodeksi. Lucas sairastaa alopeciaa, jonka seurauksena hän kaljuuntui jo lapsena. Ensimmäisen kerran hän menetti hiuksensa kuusivuotiaana, vaikka ne kasvoivatkin vielä lyhyeksi aikaa takaisin. Lucas on avoimesti homoseksuaali. Toukokuussa 2007 The Independent -lehti listasi hänet Britannian kahdeksanneksi vaikutusvaltaisimmaksi homoseksuaaliksi. == Ura == Ennen Pikku- Britanniaa Lucas esiintyi muun muassa Bob Mortimerin ja Vic Reevesin Shooting Stars -ohjelmassa George Dawesina. Lucas on myös kirjoittanut tekstejä koomikko Sacha Baron Cohenille. Vuonna 2010 Lucas teki David Walliamsin kanssa komediasarjan Lennetään!. Lucas on esiintynyt monilla musiikkivideoilla, muun muassa Pet Shop Boysin ”I’m with Stupid” -kappaleen videolla David Walliamsin kanssa sekä Blurin ”Country Housessa”, Ben Foldsin ”Jesuslandissa” ja Fat Lesin ”Vindaloossa”. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset koomikot Luokka:Vuonna 1974 syntyneet Luokka:Elävät henkilöt
Yenifakılı

Yenifakılı on kaupunki ja piirikunta Turkissa, Yozgatin maakunnassa. Vuoden 2000 väestönlaskennan mukaan piirikunnan asukasluku on 15 603, josta 8 558 asuu Yenifakılın kaupungissa. == Lähteet == * === Viitteet === ==Aiheesta muualla== * Yenifakılın kotisivut Luokka:Yozgatin maakunnan piirikunnat
Kladi

Kladi eli monofyleettinen ryhmä tai kehityslinja on evoluutioon perustuva eliöiden kladistinen ryhmä, joka käsittää kantamuodon ("esi-isän") ja kaikki siitä polveutuvat elossa olevat sekä sukupuuttoon kuolleet taksonit. Kladi on siis yksisyntyinen ryhmä, jonka käyttöä pidetään nykyisessä systematiikassa suositeltavana, toisin kuin parafyleettinen tai polyfyleettinen ryhmä. Monofyleettinen ryhmä eroaa parafyleettisestä ryhmästä siten, että parafyleettinen ryhmä ei käsitä kaikkia kantamuodon jälkeläisiä, ja polyfyleettisestä ryhmästä siten, että polyfyleettinen ryhmä sisältää taksoneita eri kehityslinjoista. == Katso myös == * Tieteellinen luokittelu * Kladistiikka * Fylogenetiikka * Kehityslinja * Evoluutiopuu * Taksoni == Lähteet == Luokka:Tieteellinen luokittelu
Ari Väntänen

Ari Väntänen (s. 23. helmikuuta 1974 Kemijärvi) on suomalainen toimittaja, kirjailija, kääntäjä ja muusikko. Ennen ryhtymistään vapaaksi kirjoittajaksi Väntänen toimi painosmäärältään Suomen suurimman musiikkilehden Suen toimituspäällikkönä vuosina 2006–2014. Suen lisäksi Väntänen on kirjoittanut lukuisiin muihinkin julkaisuihin, kuten Turun Sanomiin, Turun ylioppilaslehteen, Rytmiin, Soundiin, Rumbaan ja Infernoon. Hän on kirjoittanut useita kirjoja ja myös suomentanut kirjallisuutta. Väntänen on soittanut kitaraa muun muassa yhtyeissä Telenovelas, Hundred Million Martians, Arched Fire ja The Phantom Tones. Koulutukseltaan Väntänen on valtiotieteiden maisteri. Väntänen sai vuonna 2023 Otavan kirjasäätiön tietokirjapalkinnon. == Julkaisuja == * * * * * * (Kirjoittanut Väntänen, Ari & Jaakola, Marissa) * * * * == Lähteet == == Aiheesta muualla == *Väntäsen verkkosivusto Luokka:Suomalaiset kitaristit Luokka:Suomalaiset toimittajat Luokka:Suomalaiset musiikkikriitikot Luokka:Vuonna 1974 syntyneet Luokka:Elävät henkilöt
Paavo Janhunen

Veli Paavo Janhunen (12. helmikuuta 1941 Parikkala – 24. huhtikuuta 1985 Kuorevesi)Koelentäjä-ässäSukuseuran tiedotuslehti no 20 toukokuu 1999, Viitattu 31.7.2024 oli Suomen ilmavoimien everstiluutnantti ja koelentäjä, joka sai surmansa Valmet L-90 Redigon edeltäjän Valmet L-80 TP Turbo Vinhan prototyypin (OH-VBB) syöksyttyä koelennolla oikeamattomassa lattakierteessä Eväjärven jään läpi. Samassa onnettomuudessa menehtyi myös koelentoinsinööri DI Paavo Juhani Jääskeläinen.Esitelmä: Parikkalan poika Paavo Janhunen oli Suomen arvostetuin koelentäjä – Perintö elää yhä lentokoulutuksessa ja turvallisuuskulttuurissa Yhdysmies Viitattu 31.7.2024 == Kirjallisuutta == * ==Lähteet== Luokka:Lento-onnettomuudessa kuolleet Luokka:Suomalaiset koelentäjät Luokka:Suomalaiset upseerit Luokka:Vuonna 1941 syntyneet Luokka:Vuonna 1985 kuolleet
Tškalovsk (Kaliningrad)

Tškalovsk (ennen saksaksi Tannenwalde) on hallinnollisesti Kaliningradin kaupunkiin keskushallintopiirin kuuluva kylä. Se nimettiin 29. heinäkuuta 1948 lentäjä Valeri Tškalovin mukaan. Siellä on Kaliningrad-Tškalovskin lentotukikohta, josta suoritetaan säännöllisiä huolto- ja henkilökuljetuslentoja Suomenlahden kansainvälisen ilmatilan kautta. == Katso myös == * Suomen ilmatilan loukkaukset == Aiheesta muualla == * NTV: Tškalovskin lentokentällä paloi hävittäjä Luokka:Kaliningrad
Suomen kyudoliitto

Suomen Kyudoliitto ry on Suomen kyūdotoiminnan keskusjärjestö, jonka tehtäviin kuuluvat leiri- ja koulutustoiminnan koordinointi, kansainvälisten yhteyksien hoitaminen ja vyöarvotutkintojen järjestäminen. Suomen Kyudoliitto perustettiin 26. tammikuuta 1985. Kyudoliiton ensimmäiset jäsenet olivat porvoolainen Heiwa No Yumi (nykyiseltä nimeltään Yosaiki) ja helsinkiläinen Hikari. Suomen Kyudoliitto kuuluu jäsenenä Kansainvälisen kyudoliittoon (International Kyudo Federation) ja Euroopan kyudoliittoon (European Kyudo Federation), joka toimii eurooppalaisten kansallisten kyudojärjestöjen katto- organisaationa. EKF toimii kansainvälisellä tasolla yhteistyössä Japanin kyūdoliiton (All Nippon Kyudo Federation, ANKF) kanssa. Suomen kyudoliittoon kuuluvissa suroissa harrastetaan sekä Heki-ryū Insai-ha -koulukunnan että ANKF-tyylisuunnan kyūdoa. == Suomen Suomen kyudoliitto kotisivut == * Suomen Suomen kyudoliiton kotisivut Kyudo Luokka:Budōlajit Suomessa Luokka:Kyūdō
Nasareenit

Nasareenit olivat saksalainen taiteilijaryhmä. He pyrkivät kuvaamaan uskonnollista tunnetta mahdollisimman aidosti, esikuvinaan keskiajan saksalainen ja varhaisrenessanssin italialainen taide. Ryhmän huomattavimpia jäseniä olivat Peter von Cornelius, Friedrich Overbeck, Friedrich Wilhelm Schadow ja Philipp Veit. Nasareenit oli alun perin pilkkanimi niille saksalaisille taiteilijoille, jotka olivat perustaneet 1700-luvun loppupuolella Luukas-veljeskunnan. Veljeskunnan mielestä taide oli 1500-luvulta lähtien alkanut etääntyä yksinkertaisuuden ja aitouden ihanteista. Veljeskunta muutti vuonna 1810 Roomaan, jossa se asui autioituneessa San Isodoron luostarissa. Nasareenit pyrkivät elvyttämään varhaiskeskiajan freskojen maalausperinteen, ja freskoista heidät usein tunnetaankin parhaiten. Cornelius, Overbeck, Veit ja Schadow maalasivat Casa Bartholdyyn Joosefin elämää kuvaavan kahdeksan freskon sarjan, ja Villa Massimoon nasareenit maalasivat Danten, Arioston ja Tasson teoksiin perustuvia freskoja. Ryhmän toiminta hiipui vuonna 1819, kun Overbeck ja Cornelius lähtivät Roomasta. Useat taiteilijaryhmän jäsenistä toimivat myöhemmin opettajina taidekouluissa ja välittivät taiteeseen liittyviä näkemyksiään seuraaville taiteilijapolville. == Katso myös == *Prerafaeliitit *Romantiikka Luokka:Romantiikan taiteilijat Luokka:Taiteilijaryhmät Luokka:Saksan taide
Jessica Ennis-Hill

Jessica Ennis-Hill (s. 28. tammikuuta 1986 Sheffield, Englanti) on brittiläinen seitsenottelija ja aitajuoksija. Hän lopetti yleisurheilu-uransa lokakuussa 2016. Ennis sijoittui Sherbrooken alle 18-vuotiaiden MM-kisoissa 2003 tyttöjen seitsenottelussa viidenneksi tuloksella 5311. Seuraavana vuonna hän oli Grosseton alle 20-vuotiaiden MM-kisoissa kahdeksas pistein 5542. Vuonna 2005 hän voitti nuorten EM-kultaa tuloksella 5891 ja sijoittui Universiadeissa kolmanneksi tuloksella 5910. Seuraavana vuonna hän sai pronssia Melbournen Kansainyhteisön kisoissa pistein 6269 ja sijoittui kahdeksanneksi Göteborgin EM-kisoissa 2006 ennätystuloksellaan 6287.http://www.goteborg.com/22605.epibrw , s. 99 Seuraavana vuonna hän sijoittui Birminghamin sisäratojen EM-kisoissa viisiottelussa kuudenneksi tuloksella 4716 ja Osakan MM-kisoissa seitsenottelussa neljänneksi pistein 6469. Ennis voitti maailmanmestaruuden Berliinissä 2009 tuloksella 6731. Brittiläiset urheilutoimittajat valitsivat hänet samana vuonna kotimaansa vuoden yleisurheilijaksi. Dohan sisäratojen MM-kilpailuissa 2010 hän voitti kultaa ennätyspisteillään 4937. Barcelonan EM-kilpailuissa 2010 hän voitti Euroopan-mestaruuden ennätyksellään 6823. Daegun MM-kilpailuissa 2011 Ennis sijoittui alun perin toiseksi pistein 6751, mutta nousi voittajaksi vuonna 2017 Tatjana Tšernovan dopinghylkäyksen jälkeen. Istanbulin sisäratojen MM- kilpailuissa 2012 Ennis sai viisiottelussa hopeaa ennätyspisteillään 4965. Maailmanmestaruuden voitti Natalja Dobrynska uudella maailmanennätyksellä 5013 pistettä. Lontoon olympialaisissa 2012 Ennis voitti seitsenottelun 6 955 pisteellä. Tulos oli uusi Britannian ennätys. Hän juoksi ottelun 100 metrin aitajuoksussa Britannian ennätyksen ja kaikkien aikojen parhaan seitsenottelussa tehdyn tuloksen 12,54. Heinäkuun lopussa 2013 Ennisin ilmoitettiin vetäytyvän Moskovan maailmanmestaruuskilpailuista 2013.http://yle.fi/urheilu/ennis-hill_vetaytyi_moskovan_mm-kisoista/6757151 Ennis-Hill sai lapsen heinäkuussa 2014 eikä kilpaillut Lontoon olympialaisten jälkeen ennen kevättä 2015. Hän voitti kultaa Pekingin MM-kisoissa 2015 pistein 6669. Rio de Janeiron olympialaisissa 2016 hän sai hopeaa pistein 6775. ==Henkilökohtaiset ennätykset== :Lähteet: IAAF, Tilastopaja ;Ulkoradat * 200 metrin juoksu: 22,83 (2012) * 800 metrin juoksu: 2.07,81 (2011) * 100 metrin aitajuoksu: 12,54 (2012) * Korkeushyppy: 195 (2007) * Pituushyppy: 663 (2016) * Kuulantyöntö: 14,67 (2011) * Keihäänheitto: 48,33 (2013) * Seitsenottelu: 6955 (2012) ;Sisäradat * 60 metrin juoksu: 7,36 (2010) * 800 metrin juoksu: 2.08,09 (2012) * 60 metrin aitajuoksu: 7,87 (2012) * Korkeushyppy: 194 (2010) * Pituushyppy: 647 (2012) * Kuulantyöntö: 14,79 (2012) * viisiottelu: 4965 (2012) ==Lähteet== Luokka:Brittiläiset yleisurheilun moniottelijat Luokka:Brittiläiset korkeushyppääjät Luokka:Brittiläiset olympiavoittajat Luokka:Vuonna 1986 syntyneet Luokka:Elävät henkilöt
Bobby Coleman

Robert Moorehouse Coleman III, taiteilijanimeltään Bobby Coleman (s. 5. toukokuuta 1997 Los Angeles, Kalifornia, Yhdysvallat) on yhdysvaltalainen näyttelijä.Bobby Coleman. Filmbug. Viitattu 8.7.2016. Hän on näytellyt mm. The Last Song -elokuvassa sekä Näkijässä. ==Filmografia== * Dragnet (2003) * Näkijä (2005) * JAG (2005) * Must Love Dogs (2005) * Friends with Money (2006) * Surface (2005–2006) * The Good Mother (2006) * Take (2007) * Martian Child (2007) * Proving Ground: From the Adventures of Captain Redlocks (2008) * The Last Song (2010) ==Lähteet== ==Aiheesta muualla== * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
Final War

Final War on yhdysvaltalainen RAC-yhtye. Final War on julkaissut pari levyä ja yhden yhteislevyn Stoneheadsin kanssa. Yhtye on vieraillut myös Suomessa.__NOTOC__ == Diskografia == === Studioalbumit === * * * === Split- albumit === * == Lähteet == Luokka:Yhdysvaltalaiset punkyhtyeet Luokka:Uusnatsistiset rockyhtyeet
Lapinjärven Urheilijat

Lapinjärven Urheilijat (LuLi) on Lapinjärvellä 24. tammikuuta 1945 perustettu urheilu- ja voimisteluseura. Lukon menestynein urheilija on yleisurheilija Brita Johansson, joka teki useita Suomen ennätyksiä pituushypyssä ja 100 metrin juoksussa. Vuonna 2016 Lapinjärven kolme urheiluseuraa, Lappträsk Idrottsförening, Pallojunnut ja Lapinjärven Lukko yhdistyivät. Pitkien neuvotteluiden jälkeen päätettiin muodostaa yksi seura ja Lapinjärven Lukko ry:stä tuli Lapinjärven Urheilijat ry - Lappträsk Idrottare rf. Lapinjärvellä toimii myös Porlammin Pyry niminen urheiluseura. LuLin toiminta keskittyy kuntalaisten, lasten ja aikuisten, liikuttamiseen. Lajit vaihtelevat kickboxingista yleisurheiluun ja hiihtoon. Seura järjestää vuosittain SisuXtrail-polkujuoksutapahtuman, joka kerää pieneen kuntaan satoja innokkaita polkujuoksijoita. Lisäksi Lapinjärven Urheilijat järjestää kolmiseuraotteluita Artjärven Ahjon ja Myrskylän Myrskyn kanssa. ==Lähteet== Luokka:Suomalaiset yleisurheiluseurat Luokka:Vuonna 1945 perustetut urheiluseurat Luokka:Lapinjärvi